Letamong la Kpong

Letamo la Kpong, le gape le bidiwang letamo la Akuse, ke letamo le go fetlhiwang motlakase kwa go lone kwa tlase ga noka ya Volta gaufi le Akuse kwa Ghana. Le okametswe ke lekgotla le le okametseng noka ya Volta. Le agilwe ka 1977 go tsena 1982. Motshine wa lone o o fetlhang motlakase o na le seelo sa dimegawatts di le lekgolo, masome a mane le borobabobedi fa metshine yotlhe e bereka, le ntswa seelo sotlhe e le dimegawatts di le lekgolo le masome a marataro. Porojeke e, e eme nokeng go fetlhiwa ga motlakase kwa letamong la Akosombo, ka go nyerolosiwa ga aluminium kwa VALCO kwa Tema. Porojeke e dikhilomithara di le masome mabedi le bone kwa tlase ga letamo la Akosombo, le dikhilomithara di le masome a robabobedi go tswa kwa toropokgolo Accra. Ka letangwana kwa godimo le le lennye, motshine o o bereka ka go nna go sena metsi mo letangwaneng, kelelo ya metsi e laolwa kwa letamong la Akosombo. Pitsa e, e bereka ka dimithara di le lesome le motso, mo go neng ga batla di metshine tse ditona. Motshine o motona o boleele jwa dimithara di le lekgolo, masome a mane le borobabobedi, bophara jwa dimithara di le masome a mane, le bo kwa godimo jwa dimithara di le masome a marataro le bone. Letamo le legolo le agilwe ka mmu le majwe le le dimithara di le lesome le borobabobedi go ya kwa godimo, di le makgolo a mabedi le masome a mane boleele. Disireletsi mo lotshitshing lwa noka di dimithara di le dikete pedi, le lekgolo le dikete tharo le makgolo a matlhano. Tselana e e tshololang metsi e ntsha metsi a bokete jwa dimithara di le dikete di le masome a mabedi ka sephatlo sa motsotso ka dikgoro di le lesoome le botlhano, le boleele kwa dimithara di le makgolo a mabedi le masome a robabobedi. Kompone e e neng e filwe konteraka ya go aga porojeke e, ke kompone ya Impreligo ya kwa Italy. Tse dingwe tsa porojeke e di akaretsa switch yard le megala ya motlakase, metse e le mene e agilwe go direla batho ba ba fudusitsweng bonno, go dirilwe le ditsela. Fa godimo ga go fetlha motllakase, porojeke e ntsha metsi a a nosetsang mo go tsa temothuo, le go isa metsi kwa ditirelong tsa mmasepala. Bolwetse jwa bilharzia ke sekgoreletsi sa botsogo mo kgaolong e fa e sale go agiwa letamo. Metswedi